[pic] | EUROOPAN YHTEISÖJEN KOMISSIO |

Bryssel 6.6.2005

KOM(2005) 239 lopullinen

KOMISSION TIEDONANTO NEUVOSTOLLE JA EUROOPAN PARLAMENTILLE

Ulkomaanedustuksen lujittaminen ja laajentaminen

1. JOHDANTO

Lähetystöverkosto ja viimeisimmät muutokset

Euroopan yhteisöjen ensimmäinen edustusto ulkomailla perustettiin 50 vuotta sitten, minkä jälkeen ulkomaanedustuksesta on kehittynyt erittäin laaja ja yhtenäinen verkosto. Viimeisimpien verkoston kehittämistä koskevien päätösten täytäntöönpanon myötä on nyt olemassa 127 lähetystöä ja muuta edustustoa, joiden kautta komissio edustaa Euroopan yhteisöjä ja edistää Euroopan unionin etuja kaikkialla maailmassa. Komissio on nyt edustettuna kaikkiaan 155 maassa, ja lisäksi sillä on viisi lähetystöä kansainvälisissä järjestöissä. Yli 1 000 virkamiestä ja 3 800 muuhun henkilöstöön kuuluvaa henkilöä palvelee parhaillaan ulkomailla.

Komissio antoi vuonna 2001 lähetystöverkoston kehittämiselle uutta pontta käynnistämällä alueellistamisprosessin ja koko verkoston uudelleentarkastelun, jonka tuloksena uusia lähetystöjä avattiin, vanhoja suljettiin ja tehtiin muitakin muutoksia. Vuonna 2003 komissio päätti verkoston yhtenäisyyden parantamiseksi uusista huomattavista muutoksista. Tässä yhteydessä avattiin kaksi uutta lähetystöä (Jemeniin ja Uuteen Seelantiin) ja 16:ta jo toimivaa lähetystöä uudistettiin tai niiden nimeä muutettiin. Tämän tuloksena tehtiin uusia perustamista koskevia sopimuksia ja siirrettiin virkamiehiä kyseisen alueen muista lähetystöistä. Molemmat asianomaiset tiedonannot on nyt pantu kattavasti täytäntöön.

Samaan aikaan on käytetty paljon voimavaroja sisäisen hajautusprosessin toteuttamiseen, mikä on olennainen osa komission uudistusta[1]. Hallinnon sisäinen hajautus useimpiin sen piiriin kuuluvista 80 lähetystöstä on nyt saatu päätökseen. Tähän tarvittiin tavattoman paljon lisää henkilöstö- ja rahavaroja, ja hajautuskauden (2000–2004) päättyessä lähetystöissä työskentelevän henkilöstön määrää oli lisätty yhteensä 1 561 henkilöllä (359 virkamiestä ja 1 202 ulkopuolista henkilöä). Rahoitus turvattiin eri varoja yhdistelemällä; virkamiehistä aiheutuneet kustannukset rahoitettiin aikaisemmasta ulkomaanedustuksen budjettikohdasta A-6.

Edellä selostettuun hajautusprosessiin oli panostettava hyvin huomattava määrä henkilöstö- ja rahavaroja, ja komissio on tästä syystä pyrkinyt toteuttamaan lähetystöverkostonsa viimeisimmät muutokset budjettikohdan A-6 vuoden 2004 määrärahojen puitteissa henkilöstö- ja rahavarojen siirroilla (ks. taulukko jäljempänä).

Taulukko 1. Lähetystöjen avaamisesta aiheutuneet rahoitusvaikutukset viimeisen kolmen vuoden aikana (arvio)

Lähetystö | Perustamis-päivä | Käynnistyskustannukset (euroa) | Vuotuiset kustannukset(euroa) | Yhteensä |

Paraguay | 30.11.2001 | 0 | 102 636 | 102 636 |

Kambodža | 14.12.2001 | 0 | 33 816 | 33 816 |

Nepal | 13.3.2002 | 93 700 | 24 708 | 118 408 |

Singapore | 5.4.2002 | 113 500 | 545 220 | 658 720 |

Taiwan | 27.11.2002 | 113 500 | 371 220 | 484 720 |

Kuuba | 29.1.2003 | 83 700 | 72 708 | 156 408 |

Malesia | 13.2.2003 | 182 200 | 419 928 | 602 128 |

Laos | 20.3.2003 | 93 700 | 21 708 | 115 408 |

SaudiArabia | 23.9.2003 | 142 200 | 461 928 | 604 128 |

Jemen | 18.12.2003 | 93 700 | 24 708 | 118 408 |

UusiSeelanti | 16.2.2004 | 113 500 | 383 220 | 496 720 |

Yhteensä | 1 029 700 | 2 461 800 | 3 491 500 |

Tarve selviytyä lähetystöjen avaamisesta aiheutuneista rahoitusvaikutuksista käytettävissä olevien varojen puitteissa kiristi entisestään ulkomaanedustuksen rajallisia voimavaroja.

2. VERKOSTON KEHITTÄMINEN

2.1. Seuraavien avaamisten poliittiset painopisteet

Edellä esiteltyjen muutosten jälkeen on noussut esille uusien lähetystöjen avaamiseen liittyviä uusia poliittisia painotuksia. Nyt on suunnitteilla lähetystöjen perustaminen Sveitsiin (Bern)[2] ja Moldovaan (Chisinau)[3]. Lisäksi ehdotetaan alueellisen lähetystön perustamista myöhemmässä vaiheessa Uzbekistanin tasavaltaan (Tashkent)[4]. Sen johdossa olisi asiainhoitaja, joka raportoisi muualla asuvalle päällikölle. Jotta voitaisiin ottaa huomioon EU:n ja Sri Lankan suhteiden kehittyminen ja EU:n pitkän aikavälin toiminta Kaakkois-Aasian tsunamin jälkihoitoon liittyvissä tehtävissä, ehdotetaan Sri Lankan alueellisen lähetystön aseman muuttamista pikaisesti niin, että siitä tulee varsinainen lähetystö. Lähetystöjen avaamista myös Itä-Timorissa ja Irakissa suunnitellaan niin pian kuin poliittiset ja käytännön olosuhteet tekevät sen mahdolliseksi.

Useimmat näistä avaamisista mainittiin jo aikaisemmissa ehdotuksissa, joissa todettiin, että ne tulisi vahvistaa sopivien olosuhteiden vallitessa. Tämänhetkisen poliittisen tilanteen analyysin ja asiaankuuluvien yksiköiden neuvojen pohjalta näyttää siltä, että tilanne on nyt sopiva. Hyvin vahvat tekijät puoltavat lähetystöjen avaamista ja tekevät sen tarpeelliseksi:

- Huolimatta EU:n ja Sveitsin suhteiden tärkeydestä komissiolla ei vielä ole lähetystöä Bernissä. Sekä Sveitsin viranomaiset että komissio tunnustavat lähetystön avaamisen tärkeyden. Monet tekijät puhuvat Berniin perustettavan lähetystön puolesta: Sveitsin liittovaltion ainutlaatuinen maantieteellinen sijainti, läheiset suhteet (millään muulla unionin ulkopuolisella valtiolla ei ole niin monia sopimuksia EU:n kanssa kuin Sveitsillä) ja kauppavirtojen merkitys (Sveitsi on EU:n 4. tärkein kauppakumppani absoluuttisina lukuina mitattuna) ovat vain muutamia näistä tekijöistä. Kahdenvälisten suhteiden kehittyessä tämä kysymys tulee yhä polttavammaksi.

- Moldovan osalta kahdenvälisten taloudellisten ja poliittisten suhteiden kasvu puoltaa pysyvää läsnäoloa maassa. Komissio onkin jo aiemmin ilmaissut kannattavansa lähetystön perustamista niin pian kuin poliittinen tilanne sen sallii. Moldova on ainoa Euroopan naapuruuspolitiikan toimintasuunnitelmassa tarkoitettu maa, jossa komissiolla ei vielä ole lähetystöä. Toimintasuunnitelmassa sitouduttujen politiikkojen toteuttamiseksi on välttämätöntä avata lähetystö vuoteen 2005 mennessä. Moldova haluaa myös EU:n laajempaa osallistumista Transnistrian kysymyksen ratkaisemisessa; lähetystön kautta komissiolla on paremmat mahdollisuudet tukea tätä prosessia.

- Ottaen huomioon Länsi-Balkanin maiden kehitys myös Montenegroon on suunniteltu yhteystoimiston avaamista.

- Kahdenvälisten suhteiden kehittymisen valossa ja osana EU:n pitkäaikaisia toimia Kaakkois-Aasiassa siellä tapahtuneiden luonnonmullistusten vuoksi Sri Lankan alueellisesta lähetystöstä pitäisi tehdä varsinainen lähetystö, joka tukisi EU:n pitkän aikavälin ponnistuksia auttaa vahinkojen korjaamisessa.

- Lähetystöjen avaamista myös Uzbekistanissa ja Itä-Timorissa on suunniteltu edellyttäen, että tarvittavat poliittiset ja käytännön vaatimukset täyttyvät ja että käytettävissä on asianmukaiset resurssit, joita ei tällä hetkellä ole. Nämä avaamiset on liittyvät komission kasvavaan a strategiseen intressiin Keski-Aasiassa ja Itä-Timorin liittymiseen EU:n ja AKT-maiden väliseen Cotonoun sopimukseen.

- Vastaavasti tulisi perustaa lähetystö Irakiin , kun asianmukaiset poliittiset ja käytännön vaatimukset ovat täyttyneet, niin että EU pystyy paremmin tukemaan suuremman vakauden luomista maahan. Tällä hetkellä tarvittavia resursseja ei ole käytettävissä.

- Kosovoon on perustettu yhteystoimisto, jotta tämänhetkisiin poliittisiin olosuhteisiin alueella pystyttäisiin paremmin reagoimaan. Montenegron osalta tällaisen toimiston avaaminen on toisaalta poliittisesti oikeutettua, koska on olemassa polttava tarve lujittaa EU:n läsnäoloa alueella, ja toisaalta perusteltua tukitoimien toteuttamisen kannalta, koska on tarpeen korvata Euroopan jälleenrakennusvirasto. On suunniteltu toimiston avaamista Montenegroon mahdollisimman pian käytettävissä olevien resurssienmukaisesti. Parhaillaan valmistellaan ad hoc-järjestelmiä, joilla hoidettaisiin edustus Kansainvälisessä siviili-ilmailujärjestössä Montrealissa ja Euroopan neuvostossa Strasbourgissa.

2.2. Suunniteltu aikataulu

Ottaen huomioon mainitut poliittiset painopisteet ulkosuhteiden pääosasto pyrkii uudistamaan Sri Lankan -lähetystön toukokuuhun 2005 mennessä ja avaamaan Moldovan-lähetystön vuoden 2005 alkupuoliskolla. Sveitsin-lähetystö avattaisiin myöhemmin samana vuonna.

2.3. Henkilöstö- ja budjettivarat

Niin pian kuin edellä mainitut poliittiset painopisteet oli yksilöity, komissio aloitti työn avaamisissa tarvittavien resurssien määrittämiseksi. Keskenään ristiriitaisten painopisteiden vuoksi tarvittavia määrärahoja ei kuitenkaan voitu sisällyttää vuoden 2005 talousarvioesitykseen. Tämän vuoksi on ollut tarpeen harkita vaihtoehtoisia keinoja rahoittaa näiden lähetystöjen avaamista ja tehdä säästöjä muualla.

On syytä pitää mielessä, että koska verkoston resurssit on jo nyt ylikuormitettu ja aiemmat avaamiset toteutettiin tekemällä siirtoja kohdennettujen määrärahojen sisällä, toistaiseksi on voitu määrittää säästöjä vain hyvin rajoitetusti, minkä vuoksi on tarpeellista asettaa nämä avaukset ajalliseen tärkeysjärjestykseen.

Näistä rahoitusongelmista huolimatta edellä mainittujen poliittisten painopisteiden vuoksi mainittujen lähetystöjen avaaminen on tarpeellista ja oikea-aikaista; suunnitelmat on vain toteutettava saatavissa olevilla resursseilla. Tähän päästään pääasiassa olemassa olevien henkilöresurssien uudelleen sijoittelun avulla - ennen muuta muista alueen lähetystöistä – ja koko verkoston budjettivarojen uudelleen jakamisen kautta toimintakulujen, infrastruktuurin, henkilöstön ja muiden kulujen kattamiseksi. Tähän sisältyy käytettävissä olevien resurssien käytön järkiperäistäminen entisestään.

Kaikkien edellä mainittujen perustelujen valossa seuraavassa taulukossa esitetään peruskustannusarviot ja lähetystöjen avaamisen alustava aikataulu:

Taulukko 2- Odotettu vaikutus ja aikataulu

Lähetystö/ Käsite | Henkilöstö | Kustannukset | Alustava avaamis- päivä |

Virkamiehet (1) | Muu henkilöstö (1) | Arvioidut aloituskustannukset (2) yhteensä | Arvioidut vuosikustannukset (1) yhteensä | Kustannukset yhteensä |

Sri Lanka(4) (uudistus) | 3A 2B 1C | 1 AL III (hallinto) | 678 000 | 718 536 | 1 396 536 | touko-/ kesäkuu 2005 |

Moldova (4) | 2A 1B 1C | 1 AL II 1 AL III 1 AL IV(3) | 583 500 | 308 376 | 891 876 | heinäkuu 2005 |

Sveitsi | 1A 1B 1C | 1 AL II 1 AL III 1 AL IV | 528 000 | 875 988 | 1 403 988 | lokakuu 2005 |

Yhteensä | 6A 4B 3C | 2 AL II 3 AL II 2 AL IV | 1 789 500 | 1 902 900 | 3 692 400 |

(1) vain avaamiseen/uudistuksiin liittyvät lisäkustannukset ovat mukana, koska henkilöstöä sijoitetaan uudelleen. (2) kaikki kustannukset katetaan nykyisillä vuoden 2005 talousarvioon sisältyvillä resursseilla arvioimalla painopisteitä uudelleen.

(3) kun sopimussuhteisia toimihenkilöitä palkataan, Moldovaa varten tarvitaan 1 sihteeri ja 1 atk-tukihenkilö.

(4) EuropeAid-yhteistyötoimiston kanssa määritetään myöhemmin tarvittava henkilöstö yhteistyötä ja tukia sekä varainhoitoa ja sopimuksia koskeviin tehtäviin.

3. PÄÄTELMÄT

Edellä kuvattu uusien lähetystöjen avaaminen toteutetaan nopeassa aikataulussa. Tarvittavat rahoitus- ja henkilöresurssit saadaan nykyisen lähetystöverkoston uudelleenjärjestelyillä, virkojen uudelleen sijoittamisella ja kustannuksia muualla leikkaamalla. Toiminnan laadusta ei tulisi tinkiä, on sitten kyseessä uusi lähetystö tai leikkausten kohteeksi joutuva nykyinen lähetystö, jonka on vähennettävä resurssejaan uusien lähetystöjen hyväksi. Tämän vuoksi edellä on ehdotettu asteittain tapahtuvaa toteutusta.

Tämä ponnistus on syytä nähdä osana valmisteluja panna täytäntöön perustuslakisopimus, sen jälkeen kun jäsenvaltiot ovat allekirjoittaneet sen. Tähän sopimukseen, jonka valtion- ja/tai hallitusten päämiehet allekirjoittivat Roomassa 29. lokakuuta 2004, sisältyy määräyksiä, jotka vaikuttavat merkittävästi Euroopan unionin ja siten sen ulkomaanedustuksen rakenteeseen ja organisaatioon. Sopimuksessa määrätään muun muassa, että Euroopan unionin lähetystöt edustavat unionia sen ulkopuolisissa maissa ja kansainvälisissä organisaatioissa.

Tätä taustaa vasten on muistettava, että vaikka ulkomaanedustuksen lähetystöt ovat organisatorisesti osa komissiota, käytännössä ne palvelevat koko Euroopan unionin etuja, kuten komission 3. heinäkuuta 2001 antamassa tiedonannossa kuvataan[5].. Ne toteuttavat tehtäväänsä julkaisemalla, selittämällä ja panemalla täytäntöön EU:n politiikkaa, analysoimalla niiden maiden harjoittamaa politiikkaa, joihin ne on akkreditoitu, sekä käymällä neuvotteluja niille myönnettyjen valtuuksien mukaisesti.

Tässä tiedonannossa kuvatut toimet lujittavat ja laajentavat lähetystöverkkoa niin, että siitä tulee yhtenäisemmin toimiva ja kykenevä hoitamaan uudesta perustuslakisopimuksesta johtuvia ylimääräisiä sitoumuksia ja velvollisuuksia.

YKSINKERTAISTETTU RAHOITUSSELVITYS

Politiikan ala(t): ULKOSUHTEET Toiminnan ala(t): Ulkomaanedustus |

Toiminnan nimi: Komission tiedonanto neuvostolle ja Euroopan parlamentille – ulkomaanedustuksen lujittaminen ja laajentaminen |

1. BUDJETTIKOHDAT + OTSAKKEET

XX.010102: Menot komission lähetystöjen palveluksessa olevasta henkilöstöstä

XX.010202: Komission lähetystöjen ulkopuolinen henkilöstö

XX.010212: Komission lähetystöjen muut hallintokulut

XX.010302: Komission lähetystöjen rakennukset ja niihin liittyvät kulut

2. TALOUDELLISET KOKONAISTIEDOT

2.1 Toimen kokonaistalousarvio (B-osa): 2,582 miljoonaa euroa maksusitoumusmäärärahoina vuonna 2005 ja 1,903 miljoonaa euroa sen jälkeen vuosittain.

2.2 Soveltamisjakso

Tässä tiedonannossa tarkoitettu lähetystöverkon laajentaminen aloitetaan ja tullaan saattamaan loppuun varainhoitovuoden 2005 aikana. Kyseessä olevan yhden lähetystön uudistamiselle ja kahden uuden lähetystön avaamiselle ei ole asetettu määräpäivää.

2.3 Monivuotinen kokonaismenoarvio

a) Maksusitoumusmäärärahojen (MSM) / maksumäärärahojen (MM) (rahoitustuki) aikataulu (vrt. 6.1.1 kohta)

Miljoonaa euroa ( kolmen desimaalin tarkkuudella )

Vuosi n | n + 1 | n + 2 | n + 3 | n + 4 | n + 5 ja seur. varainhoitovuodet | Yhteensä |

Maksusitoumusmäärärahat | 2,582 | 1,903 | 1,903 | 1,903 | 1,903 | 1,903 | 12,097 |

Maksumäärärahat | 2,582 | 1,903 | 1,903 | 1,903 | 1,903 | 1,903 | 12,097 |

b) Tekninen ja hallinnollinen apu ja siihen liittyvät kulut (vrt. 6.1.2 kohta)

MSM |

MM |

Välisumma a+b |

MSM | 2,582 | 1,903 | 1,903 | 1,903 | 1,903 | 1,903 | 12,097 |

MM | 2,582 | 1,903 | 1,903 | 1,903 | 1,903 | 1,903 | 12,097 |

MSM | 2,582 | 1,903 | 1,903 | 1,903 | 1,903 | 1,903 | 12,097 |

MM | 2,582 | 1,903 | 1,903 | 1,903 | 1,903 | 1,903 | 12,097 |

2.4 Yhteensopivuus ohjelmasuunnitelman ja rahoitusnäkymien kanssa

Ehdotus on nykyisen rahoitussuunnitelman mukainen.

Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista.

Tarpeen mukaan voidaan soveltaa toimielinten välisen sopimuksen määräyksiä.

Menolaji: menojen taloudellisen luokituksen määrittäminen erottamalla toisistaan juoksevat menot ja pääomamenot. Tämän luokittelun avulla erotetaan paremmin toisistaan talousarviokirjanpito ja liikekirjanpito.

Juoksevat menot: liittyvät varainhoitovuoden maksuihin.

Pääomamenot: liittyvät tasetietoihin. Millaista tointa kyseisillä menoilla aiotaan rahoittaa?

3. BUDJETTITIEDOT

Menolaji | Uusi | EFTA osallistuu | Hakijamaat osallistuvat | Rahoitusnäkymien otsake |

Pakolliset menot | Jaksottamattomat määrärahat | KYLLÄ | EI | EI | N:o 5 |

4. OIKEUSPERUSTA

Euroopan yhteisöjen virkamiehiin sovellettavat henkilöstösäännöt ja erityisesti niiden 27–31, 33 ja 65 a artikla ja niiden liitteet III, VII ja X.

Euroopan yhteisöjen muuhun henkilöstöön sovellettavat palvelussuhteen ehdot.

5. KUVAUS JA PERUSTELUT

5.1 Yhteisön toiminnan tarve[6]

5.1.1 Tavoitteet

Komission lähetystöjen avaamista Sveitsissä ja Moldovassa pidetään tarpeellisena sen vuoksi, että voitaisiin paremmin hoitaa komission taloudellisia ja poliittisia suhteita näihin maihin. Sri Lankan tapauksessa on tarpeellista mukauttaa lähetystön rakennetta suhteiden kehittämiseksi maan kanssa niin, että yhteisön toimia tällä luonnonkatastrofin kokeneella alueella voidaan hallinnoida paremmin.

5.1.2 Ennakkoarviointiin liittyvät säännökset

Uusien lähetystöjen avaamisesta päätetään yhteisön ja kyseisten maiden taloudellisten ja poliittisten suhteiden kehityksen mukaisesti ja tiiviissä yhteistyössä kaikkien asianomaisten yksiköiden ja muiden pääosastojen kanssa.

5.1.3 Jälkiarviointiin liittyvät säännökset

Kyseessä olevat lähetystöt tulevat olemaan osa yhteisön lähetystöjen verkostoa ja sen vuoksi lähetystöjen tarkastusyksikkö ja ulkomaanedustuksen sisäinen valvontayksikkö suorittavat niihin tarkastuskäyntejä.

5.2 Suunnitellut toimet ja yhteisön rahoitustukea koskevat menetelmät

Asia koskee hallintomenoja, jotka liittyvät kahden uuden lähetystön avaamiseen ja yhden alueellisen lähetystön muuttamiseen varsinaiseksi lähetystöksi. Varainhoitovuoden 2005 lisämenot rahoitetaan olemassa olevista määrärahoista säästämällä muissa kuluissa. Nämä toimet johtavat poliittisten ja taloudellisten suhteiden paranemiseen kyseisten maiden kanssa ja helpottavat komission toimien hallinnointia näissä maissa.

5.3 Toteutustavat

Kuten lähetystöjen kaikkien hallintomenojen tapauksessa komissio hoitaa toteutuksen keskitetyllä suoralla menetelmällä käyttämällä henkilöstösääntöjen alaista henkilöstöä ja ulkopuolista (paikallista) henkilöstöä.

[1] Sisäisen hajautuksen tavoitteena oli vähentää merkittävästi hankkeiden täytäntöönpanoon kuluvaa aikaa, parantaa merkittävästi laatua sekä hanke-/ohjelmahallinnoinnin reagointikykyä, varmistaa rahoitushallinnon, teknisen hallinnon ja sopimushallinnon luotettavuus ja yhdenmukaisuus tiukimpien kansainvälisten etiikkaa ja vastuullisuutta koskevien normien kanssa sekä parantaa EY:n kehitysyhteistyön ja avun vaikutuksia ja näkyvyyttä.

[2] Esitetty jo asiakirjassa SEK(1998) 1261, 22.7.1998.

[3] Ehdotetaan asiakirjassa KOM(2001) 381, 3.7.2001, edellytyksenä on, että asianmukaiset edellytykset täyttyvät.

[4] Esitetty asiakirjassa SEK(1998)1261, 22.7.1998.

[5] KOM(2001) 381, 3. heinäkuuta 2001.

[6] Lisätietoja saa erillisestä ohjeasiakirjasta.